History Of Ibadah Like Salah, Hajj And Construction Of Mosques
سیدنا ابراہیم علیہ السلام تقریباً چار ہزار سال پہلے جب اللہ کے حکم سے یہاں آئے تو بیت الحرام امتداد زمانہ اور سیلاب کی ستم رانیوں سے گر چکا تھا اوراِس کا کوئی نام ونشان بھی باقی نہیں رہا تھا۔ پروردگار سے الہام پاکر اُنھوں نے اِس کی پرانی بنیادیں دریافت کیں اور اپنے فرزنداسمٰعیل کی مدد سے ایک بے چھت کی عمارت کھڑی کردی۔ اخبار مکہ، الازرقی ۱/ ۵۸ ۔ ۶۶۔ قرآن کے اشارات سے بھی اس کی تائید ہوتی ہے۔ جہاں بیت اللہ کی تعمیر کا ذکر ہے وہاں بنیادیں ڈالنے کا نہیں، بنیادی اٹھانے کا ذکر ہے جس سے معلوم ہوتا ہے کہ بنیادی پہلے سے موجود تھیں۔ وَإِذْ يَرْفَعُ إِبْرَاهِيمُ الْقَوَاعِدَ مِنَ الْبَيْتِ وَإِسْمَاعِيلُ رَبَّنَا تَقَبَّلْ مِنَّا ۖ إِنَّكَ أَنتَ السَّمِيعُ الْعَلِيمُ
اگر بنیادی اٹھانے کا ذکر ہے تو ظاہر ہے یہاں پہلے ایک عمارت موجود ہوگی۔ اگر یہ بات صحیح ہےتو پھر کسی نے اسے پہلے بار بنایا ہوگا، سوال یہ ہے کہ وہ کون تھا یا تھے کیا یہاں پر پہلے کوئی قوم آباد تھی۔ اس کی تاریخ میں کیا ثبوت ہے اور اس اہم بات کا ذکر قرآن میں کیوں نہیں ہے۔ بنیادیں ڈالنے اور بنیادی اٹھانے محض زبان و بیان کا فرق استعمال ہے، معنی اس کے ایک ہی بنتے ہیں۔ اس بات میں کیا شک کہ خدا کا حکم کسی زمین کے ٹکڑے کو مقدس کرتا ہے۔ لیکن خدا کوئی کام الل ٹپ تو نہیں کرتا۔ یہود کے ساتھ بحث بھی تو یہ ہے قرآن میں کہ یہ توحید کا پہلا مرکز ہے۔